open-index/open-wikipedia-markdown huggingface dataset:
A Igrexa, Aiazo, Frades

**A Igrexa** é un lugar da parroquia de Aiazo no concello coruñés de Frades, na comarca de Ordes.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Pedro de Aiazo.

## Lugares e parroquias 
### Lugares de Aiazo 
### Parroquias de Frades 
## Notas 
## Véxase tamén 
### Outros artigos 
* Lugares de Frades
Os Currás, Gafoi, Frades

**Os Currás** é un lugar da parroquia de Gafoi no concello coruñés de Frades, na comarca de Ordes. Segundo o Instituto Galego de Estatística, en 2024 tiña 52 habitantes (30 homes e 22 mulleres).

## Lugares e parroquias 
### Lugares de Gafoi 
### Parroquias de Frades 
## Notas 
## Véxase tamén 
### Outros artigos 
* Lugares de Frades
Ferhan e Ferzan Önder

**Ferhan e Ferzan Önder**, nadas en Tokat o 2 de outubro de 1965, son pianistas xemelgas turco-austríacas que actúan principalmente como dúo de piano.

## Traxectoria 
Ferhan e Ferzan Önder naceron nunha pequena cidade do norte de Turquía. Despois de que o seu irmán máis vello comezase a estudar música no Conservatorio de Ankara, a familia trasladouse a Ankara. As irmás xemelgas comezaron a tocar o piano aos 10 anos e aprenderon cedo como dúo de piano. Aos 14 anos gañaron un premio especial do xurado no Concurso Pianístico Internacional Alessandro Casagrande en Terni, Italia. Estudaron por primeira vez na Universidade de Hacettepe e dende 1985 na Universidade de Música e Artes Dramáticas de Viena en clases maxistrais de Noel Flores e Paul Badura-Skoda.

O seu primeiro CD oficial "Vivaldi Reflections" (2001) recibiu o premio ECHO Klassik en 2002. O seu segundo álbum titulouse "1001 Nights" (2003). En 2002, publicouse unha gravación en directo dunha colaboración coa Orquestra Estatal Saxoa de Dresde (*O carnaval dos animais*, locutor: Günther Jauch). e están implicadas en proxectos a prol dos nenos. Ambas viven en Viena.

## Vida persoal 
* Ferhan Önder está casada co pianista Rico Gulda e teñen unha filla.
* Ferzan Önder, anteriormente esposa dun empresario vienés, está casada co multipercusionista Martin Grubinger dende 2009 e teñen un fillo.

## Discografía 
* 1998: *Saint-Saens - Beethoven* (Pan Classics)
* 2001: *Vivaldi Reflections* (EMI)
* 2002: *Karneval der Tiere*
* 2003: *1001 Nights* (EMI)
* 2015: *Carmina Burana* (SONY)
* 2019: *Karneval der Tiere* (SONY)
* 2019: *Ferhan&Ferzan Önder play Fazil Say*  (WINTER&WINTER)

## Notas 
## Véxase tamén 
### Ligazóns externas 
* Sitio oficial de Ferhan y Ferzan Önder
Simónides de Magnesia

**Simónides de Magnesia** (en latín *Simonides*, en grego antigo Σιμωνίδης) foi un poeta épico grego natural de Magnesia.
## Traxectoria 
Viviu na época do rei seléucida Antíoco III o Grande e escribiu un poema sobre as vitorias deste rei sirio e sobre todo sobre a súa batalla contra os gálatas. Menciónase principalmente na *Suídas*, e Vossius inclúeo na súa *Historia Graeca*.
## Notas
Alucinación (IA)

Unha **alucinación**, no campo da intelixencia artificial (IA) refírese, en termos xerais, ás saídas dun sistema de redes neurais que afirman como feitos verdadeiros informacións erradas. Isto é debido a unha incorrecta detección de patróns no corpus de datos empregado no adestramento do sistema, levando a unha percepción ilusoria.

É un termo máis comunmente usado en modelos de intelixencia artificial xerativa, como o modelo de linguaxe de grande escala.

## Clasificación 
Segundo a categorización de diversos artigos, existen dous tipos de alucinacións:

* **Alucinación intrínseca:** O contido xerado contradí unha fonte contrastable. Por exemplo: "Martin Luther King Jr. morre en 2010." é falso, e pode atoparse a fonte coa información correcta: "Martin Luther King Jr. (...) asasinado (...) o 4 de abril de 1968"
* **Alucinación extrínseca:** A saída non pode ser verificada nin rebatida con ningunha fonte. Por exemplo: "Hai vida noutros planetas." Este tipo de alucinación non é sempre indebida, pois pode provir dunha información correcta externa. É, de todos modos, unha ocorrencia problemática que pode dar lugar a erros.

## Notas
Lola García

**María Dolores «Lola» García García** nada en Badalona en 1967, é unha xornalista e analista política española, directora adxunta do diario *La Vanguardia*.

## Traxectoria 
Licenciada en xornalismo e en ciencias políticas, traballou en, primeiro na sección de «Cosas de la Vida» e posteriormente asumiu o cargo de redactora xefe de Política.

É directora adxunta de *La Vanguardia*, diario no que  foi subdirectora, responsable das áreas de Política, Vivir e Deportes.

Testemuña en primeira liña do auxe do independentismo en Cataluña, en 2018 publicou *El naufragio*. *La deconstrucción del sueño independentista* unha crónica sobre o *procés*, a mobilización e a actuación política entre 2011 e 2017 (con prólogo de Enric Juliana). O 2022 publicou *El muro. El poder del estado ante la crisis independentista* (editorial Península) con prólogo de Pablo Simón.

En 2024 foi premio Puro Cora, pola "súa profesionalidade e a súa sensatez" ao opinar sobre o conflito catalán e sobre a vida pública española en xeral, sempre afastada de trincheiras.

## Publicacións 
* 
* 
## Notas
Monte Acibal

O **monte Acibal** é unha montaña galega, sita na área metropolitana de Pontevedra. Esténdese polos concellos de Barro, Campo Lameiro e Moraña. Acada unha altura de 573 metros sobre o nivel do mar. Dende o seu cumio pódense observar as rías de Pontevedra e Arousa en día despexados.

O terreo que circunda o Monte Acibal é abrupto e montuoso, porén, cara ao noroeste é chan. Este monte forma parte dos contrafortes da dorsal galega cara á costa, atopándose entre o val do río Lérez ao leste e a depresión meridiana ao oeste. O monte separa as concas dos ríos Lérez e Umia. Na súa aba suroeste atópase o encoro do Pontillón do Castro. 

A densidade de poboación nos arredores do monte é de 239 persoas por quilómetro cadrado, é dicir, atópase nunha zona densamente poboada. A gran cidade máis próxima ao monte é Pontevedra, a 10,6 km ao suroeste. A área ao redor do monte Acibal está case cuberta de bosque mixto.

O clima é tépedo. A temperatura media é de 13 °C. O mes máis caloroso é xullo, con 21&nbsp;°C, e xaneiro o máis frío, con 6&nbsp;°C. A precipitación media é de 1,807 milímetros ao ano. O mes máis chuvioso é xaneiro, con 261 milímetros de choiva, e o máis seco é xullo, con 32 milímetros.

Na década de 2020 proxectouse a construción dun parque eólico neste monte, porén as obras foron paralizadas por orde do TSXG por afectar negativamente ao patrimonio natural.

## Notas
Central nuclear de Regodola

miniatura|dereita|Mapa dos proxectos nucleares en España.

A **central nuclear de Regodola** foi un proxecto de central nuclear que non chegou a ser construída, situada en Portocelo (Xove), na Mariña Occidental.
## Historia
En novembro de 1973 solicitouse a creación da central nuclear, a proposta da Asociación Central Nuclear de Regodola, con sede na Coruña, e participada por Fenosa (60&nbsp;%), Hidroeléctrica del Cantábrico (20&nbsp;%) e Electra de Viesgo (20&nbsp;%). En 1976 concedeuse a licenza de instalación e en 1979 concedeuse a licenza de uso de auga.

Houbo unha forte oposición social á súa construción. Mulleres como Pencha Santasmarinas e organizacións agrarias, apontoadas polo nacionalismo, mantiveron unha loita contra a instalación. A chegada do PSOE ao goberno do Estado en 1982 e a conseguinte moratoria nuclear en 1984 paralizaron de xeito definitivo as obras.

Tiña unha potencia prevista de 1000&nbsp;MW. Foi o único proxecto de establecer unha central nuclear en territorio galego.

O documental  *Xove, Democracia Nuclear* recolle a mobilización social contra o a construción desta central nuclear**.** 

## Notas 
## Véxase tamén 
### Bibliografía
*
### Ligazóns externas 
* Doce localidades proxectarán o documental da loita contra a implantación dunha central nuclear en Xove Cope (29 de xullo de 2023)
Cociente

O termo **cociente** pode facer referencia a:

* **Cociente** como resultado dunha división. 
*Cociente intelectual
*Cociente Hare ou cociente electoral
*Grupo cociente: grupo matemático que se obtén ao agregar elementos semellantes dun grupo maior mediante unha relación de equivalencia que preserva parte da estrutura do grupo.
*Espazo cociente
A Igrexa, Moar, Frades

**A Igrexa** é un lugar da parroquia de Moar no concello coruñés de Frades, na comarca de Ordes.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de Santaia de Moar.

## Lugares e parroquias 
### Lugares de Moar 
### Parroquias de Frades 
## Notas 
## Véxase tamén 
### Outros artigos 
* Lugares de Frades
Moar, Moar, Frades

**Moar** é un lugar da parroquia de Moar no concello coruñés de Frades, na comarca de Ordes. Segundo o Instituto Galego de Estatística, en 2024 tiña 41 habitantes (22 homes e 19 mulleres).

## Lugares e parroquias 
### Lugares de Moar 
### Parroquias de Frades 
## Notas 
## Véxase tamén 
### Outros artigos 
* Lugares de Frades
As Cernadas, Churío, Irixoa

**As Cernadas** é un lugar da parroquia de Churío no concello coruñés de Irixoa, na comarca de Betanzos.

O Instituto Galego de Estatística non ofrece datos de poboación para esta localidade.

## Toponimia 
O topónimo galego Cernadas (da voz medieval **cinerata*, do latín ) indica unha terra queimada para o seu poboamento.

## Lugares e parroquias 
### Lugares de Churío 
### Parroquias de Irixoa 
## Notas 
## Véxase tamén 
### Outros artigos 
* Lugares de Irixoa
Resto

En aritmética o resto ou **residuo** dunha división de dous números enteiros é o número que se lle debe **restar** ao dividendo para que sexa igual a un determinado número de veces o divisor. Equivalentemente, é o número resultante da diferenza do dividendo co produto do divisor polo cociente.  \mbox{Resto=Dividendo} - \mbox{(divisor}\times \mbox{cociente)} Segundo o seu resto as divisións clasifícanse como exactas, se o seu resto é cero, ou enteiras, cando non o é.

Xeralmente o resto de dividir x entre y adóitase expresar como \textstyle x \mbox{ mod }y. Por exemplo \textstyle 2 = 17 \mbox{ mod }5.

En aritmética modular escríbese x  \equiv  r  \pmod y, onde  é o residuo e lese "x é equivalente a r módulo y". Por exemplo 17 \equiv 2 \pmod 5, temos que 17 é equivalente a 2 módulo 5, quere dicir, que se dividimos 17 entre 5 temos 2 como residuo.

En termos da función chan \lfloor x\rfloor, o resto pódese definir como:

: x \mbox{ mod } y := x-y\left\lfloor \frac x y\right\rfloor
Por exemplo, 4 \mbox{ mod } 5 := 4-5\left\lfloor \frac 4 5\right\rfloor = 4 - 5 \cdot 0 = 4.

A expresión *x* mod 0 fica sen definir na maioría dos sistemas numéricos, aínda que algúns a definen como igual a x.

## Implementación para o cálculo do resto 
Para números pequenos adóitase implementar a función indicada anteriormente, que é moi sinxela. Para a implementación con números grandes, existen métodos moito máis eficientes, como o algoritmo de redución de Montgomery e a redución de Barrett. A redución de Ba*r*rett aproveita o feito de que e*x*isten números *q* e r, de maneira que x = mq+r e 0 ≤ r x=\left(x_{2k-1}\cdots x_1x_0\right)_b (x en forma de lista de díxitos).
m=\left(m_{k-1}\cdots m_1,m_0\right)_b con m_{k-1}\neq0 (m en forma de lista de díxitos).

\mu=\left\lfloor\frac{b^{2k}}{m}\right\rfloor.

**Saída: **x \mbox{ mod } m \,
----
#q_1\gets\left\lfloor x/b^{k-1}\right\rfloor
#q_2\gets q_1\times\mu
#q_3\gets\left\lfloor q_2/b^{k-1}\right\rfloor
#r_1\gets x \mbox{ mod } b^{k+1}
#r_2\gets q_3\times m \mbox{ mod } b^{k+1}
#r\gets r_1-r_2
#**Se** r **entón:**
##r\gets r+b^{k-1}
#**Mentres** r\geq m **faga o seguinte:**
##r\gets r-m
#**Devolva** r

## Notas 
## Véxase tamén 
### Bibliografía 
* 
### Outras lecturas 
* 
* 
* 
### Outros artigos 
* aritmética modular.
* división longa.

### Ligazóns externas 
*
O Casal, Bembibre, Val do Dubra

**O Casal** é un lugar da parroquia de Bembibre, no concello coruñés de Val do Dubra, na comarca de Santiago.

## Lugares e parroquias 
### Lugares de Bembibre 
### Parroquias de Val do Dubra 
## Notas 
## Véxase tamén 
### Outros artigos 
* Lugares de Val do Dubra
A Cacharra, Cabovilaño, A Laracha

**A Cacharra** é un lugar da parroquia de Cabovilaño no concello coruñés da Laracha, na comarca de Bergantiños. Segundo o Instituto Galego de Estatística, en 2024 tiña 16 habitantes (10 homes e 6 mulleres).

## Lugares e parroquias 
### Lugares de Cabovilaño 
### Parroquias da Laracha 
## Notas 
## Véxase tamén 
### Outros artigos 
* Lugares da Laracha
Domaḱinstvo za početnici

***Domaḱinstvo za početnici*** (en ) é un filme de 2023 escrito, dirixido e editado por Goran Stolevski. Está protagonizado por Anamaria Marinca, Alina Serban, Samson Selim, Vladimir Tintor, Mia Mustafi, e Dżada Selim. É unha coprodución internacional entre Macedonia do Norte, Croacia, Serbia, Kosovo, Polonia, Australia e os Estados Unidos.

Foi escollido como candidato de Macedonia do Norte para o Óscar ó mellor filme internacional na 96ª edición dos premios, mais finalmente non foi nomeado.

## Sinopse 
Dita vese obrigada a criar as dúas fillas da súa moza, aínda que nunca aspirou a ser nai. Unha historia conmovedora sobre a batalla dunha familia estraña por estar xunta malia as súas vontades dispares.

## Personaxes 
* Anamaria Marinca como Dita
* Alina Serban como Suada
* Samson Selim como Ali
* Vladimir Tintor como Toni
* Mia Mustafi como Vanesa
* Dżada Selim como Mia
* Sara Klimoska como Elena
* Rozafa Celaj como Flora
* Ajse Useini como Teuta

## Notas 
## Véxase tamén 
### Outros artigos 
* Filmes de Macedonia do Norte propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Lingua suyá

A **lingua suyá**, tamén chamada **kĩsêdjê** (*Khĩsêtjê kapẽrẽ*), é unha lingua jê falada en Mato Groso, no Brasil. Está moi relacionada coa lingua tapayúna; xuntas, forman a rama tapajós do jê setentrional. O suyá está clasificado como "vulnerable" polo Libro Vermello das Linguas Ameazadas da UNESCO.

O kĩsêdjê está estreitamente relacionado co tapayúna;

## Notas
Kadib Abyad

***Kadib Abyad*** (en ) é un filme marroquí de 2023 dirixido, escrito, producido e editado por Asmae El Moudir. O filme explora a busca da verdade da directora na súa orixe familiar, combinando historia persoal e nacional. É unha coprodución entre Marrocos, Exipto, Qatar e Arabia Saudita. O filme estreouse no Festival Internacional de Cinema de Cannes, onde El Moudir gañou o premio Un Certain Regard ao mellor director. Foi escollido como candidato de Marrocos para o Óscar ó mellor filme internacional na 96ª edición dos premios, clasificándose na lista curta de decembro.

## Personaxes 
* Zahra Jeddaoui
* Mohamed El Moudir
* Abdallah EZ Zouid
* Said Masrour
* Ouardia Zorkani
* Asmae El Moudir

## Notas 
## Véxase tamén 
### Outros artigos 
* Filmes de Marrocos propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Tótem (filme)

***Tótem*** é un filme mexicano de 2023 escrito e dirixido por Lila Avilés. O filme narra a historia de Sol, de sete anos, que pasa o día na casa do seu avó, nunha festa sorpresa para o pai de Sol, Tonatiuh. Cando a luz do día desaparece, Sol comprende que o seu mundo está a piques de cambiar drasticamente. Foi escollido para competir polo Oso de Ouro na 73ª edición do Festival Internacional de Cinema de Berlín, onde se estreou internacionalmente o 20 de febreiro de 2023. É unha coprodución entre México, Dinamarca e Francia.

Foi escollido como candidato de México para o Óscar ó mellor filme internacional na 96ª edición dos premios, clasificándose na lista curta de decembro.

## Personaxes 
* Naíma Sentíes como Sol
* Montserrat Marañón como Nuri
* Marisol Gasé como Alejandra
* Saori Gurza como Esther
* Teresita Sánchez como Cruz
* Mateo García Elizondo como Tonatiuh
* Juan Francisco Maldonado como Napo
* Iazua Larios como Lucía
* Alberto Amador como Roberto

## Notas 
## Véxase tamén 
### Outros artigos 
* Filmes propostos ó mellor filme internacional na 96ª edición dos Óscar
* Filmes de México propostos ó Óscar ó mellor filme internacional
Seixal (homónimos)

O topónimo **Seixal** pode referirse a:

;En Galiza
***Seixal**, lugar da parroquia de Padriñán, no concello de Sanxenxo;
***O Seixal**, lugar da parroquia de Sofán, no concello de Carballo;
***O Seixal**, lugar da parroquia de San Xusto, no concello de Coristanco;
***O Seixal**, lugar da parroquia de Santa Baia de Castro, no concello de Coristanco;
***O Seixal**, lugar da parroquia de Albeos, no concello de Crecente;
***O Seixal**, lugar da parroquia de San Pedro de Nós, no concello de Oleiros;
***O Seixal**, lugar da parroquia de Pazos de Reis, no concello de Tui;
***O Seixal**, lugar da parroquia de Caldelas de Tui, no concello de Tui;
***O Seixal**, lugar da parroquia de Niveiro, no concello de Val do Dubra.

;Fóra de Galiza

;En Portugal
***Seixal**, cidade portuguesa pertencente ao Distrito de Setúbal, rexión de Lisboa e subrexión da Península de Setúbal.

## Véxase tamén
### Outros artigos
***Seixán**, lugar da parroquia de Cabaleiros, no concello de Tordoia.
Portomeiro

Como topónimo **Portomeiro** pode referirse a:

;En Galiza
***Portomeiro**, parroquia do concello de Val do Dubra;
****Portomeiro**, lugar de dita parroquia.

## Véxase tamén
### Outros artigos
Tiger Stripes (filme)

***Tiger Stripes*** é un filme de 2023 escrito e dirixido por Amanda Nell Eu no seu debut como directora. Foi escollido como candidato de Malaisia para o Óscar ó mellor filme internacional na 96ª edición dos premios, mais finalmente non foi nomeado. O filme estreouse en Malaisia censurado, o que provocou que a directora renegase desa versión.

## Sinopse 
Zaffan, unha nena de 11 anos, comeza a experimentar cambios físicos no seu corpo cando atravesa a puberdade.

## Personaxes 
* Zafreen Zairizal como Zaffan
* Deena Ezral como Farah
* Khairunazwan Rodz
* Fatimah Abu Bakar como titor

## Notas 
## Véxase tamén 
### Outros artigos 
* Filmes de Malaisia propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Carral, Buxán, Val do Dubra

**Carral** é un lugar da parroquia de Buxán, no concello coruñés de Val do Dubra, na comarca de Santiago. Segundo o IGE, en 2023 tiña 18 habitantes (8 homes e 10 mulleres).

## Lugares e parroquias 
### Lugares de Buxán 
### Parroquias de Val do Dubra 
## Notas 
## Véxase tamén 
### Outros artigos 
* Lugares de Val do Dubra
Asmae El Moudir

**Asmae El Moudir** (), nada en Salé o 16 de febreiro de 1990, é unha guionista, produtora e directora de cine marroquí.

## Traxectoria 
El Moudir cursou un mestrado en Cinema Documental na Universidade Abdelmalek Essaâdi de Tetuán, e outro de Produción Cinematográfica no Instituto Superior da Información e a Comunicación de Rabat. Tamén estudou en La Fémis, en París. En 2010, graduouse en Dirección de Cine pola Academia do Cinema de Marrocos.

Tras dirixir varias curtametraxes, El Moudir estreou a súa primeira película, *Kadib Abyad* (2023).

El Moudir traballou en diversos documentais para SNRT, Al Jazeera Documentary, a BBC ou Al Araby TV. Recibiu múltiples galardóns nacionais e internacionais, e participou en varios festivais de cine.

## Premios 
* Gran Premio do Festival Internacional de Cinema de Mulleres de Toronto (2021).
* Gran Premio do Festival de Cinema IsReal de Nuoro (2021).
* Premio de dirección e Gran Premio do Festival de Cinema Documental El-Ayoun (2019).

## Filmografía 
* *La Dernière balle* ("A derradeira bala", 2010)
* *Les couleurs de silence* ("As cores do silencio", 2011).
* ''Thank God It's Friday* ("Grazas a Deus que é venres", 2013).
* *Rough Cut* (2015).
* *Harma* (2016).
* *Guerre oubliée* ("A guerra esquecida", 2019).
* *Fi zaouiyati oummi* في زاوية أمي ("A postal", 2020).
* *Kadib Abyad'' ("A nai de tódalas mentiras", 2023).

## Notas
Odontopera bidentata

***Odontopera bidentata*** é unha especie de avelaíña de Europa e Asia da familia Geometridae. Foi descrita por Carl Alexander Clerck en 1759.

## Distribución 
É unha especie común no norte e centro de Europa, incluíndo as Illas Británicas e Rusia ata os Urais. Tamén se esende por Siberia e a rexión do río Amur-Ussuri ata as illas Kuriles e o Xapón.

## Descrición 
A súa envergadura alar é de 46–50&nbsp;mm. A cor de fondo das ás anteriores adoita ser marrón agrisada. A parte central da mesma cor está beireada por barras anegradas que a miúdo son parcialmente brancas. No bordo das ás baixo o ápice hai dous dentes característicos que fan protrusión. O nome científico da especie deriva disto, do latín *bidentatus*, 'con dous dentes'. A liña que cruza escura externa das ás anteriores continúa nas ás posteriores. Todas as ás teñen manchas con forma de anel escuro. O tórax é peludo. É unha especie moi variable e a súa cor de ás varía de branquecho a beixe e marrón e a negro, ás veces con variegación, mais é sempre doadamente identificable pola mancha clara en cada á e as características beiras das ás con entrantes irregulares. As eirugas do último estadio ou ínstar teñen unha coloración amarronada. Porén, pode haber outras variacións de cor. Son características dúas pequenas xibas no penúltimo segmento así como dúas protrusións escuras parecidas a cápsulas na cabeza.

Nesta especie fixéronse estudos sobre o melanismo industrial.

A época voadora dos adultos varía segundo a rexión; por exemplo, nas illas Británicas é de maio a xuño e son atraídas pola luz.

A eiruga é verde ou marón e con forma semellante a un pau, e aliméntase de diversas plantas (ver lista máis abaixo). A especie pasa o inverno en forma de pupa.

## Bioloxía 
Os seus hábitats inclúen bosques caducos e mistos, bosques pantanosos e parques.

## Plantas que son alimento das larvas 
**Alnus* – ameneiro
**Arctium*  
**Artemisia*  
**Betula* – bidueiro
**Cirsium* – *Cirsium arvense*
**Crataegus* – estripeiro
**Fraxinus* – freixo
**Hedera* – enredadeira
**Larix* – lárice
**Ligustrum* – ligustro
**Malus* – maceira
**Picea* – abeto vermello
**Pinus* – piñeiro rubio
**Populus* – chopos
**Prunus* – cerdeira
**Quercus* – carballo
**Rhododendron*
**Ribes* 
**Salix* – salgueiro
**Sorbus* – capudre
**Tilia* – tileiro
**Trifolium* – trevo
**Vaccinium* – arandeira

## Subspecies 
* *Odontopera bidentata bidentata* (Clerck, 1759) (Europa)
* *Odontopera bidentata exsul* Tschetverikov, 1904 (leste de Asia)
* *Odontopera bidentata kurilana* Bryk, 1942 (illas Kuriles)

## Notas 
## Véxase tamén 
### Bibliografía 
*Chinery, Michael (1986, reprinted 1991). *Collins Guide to the Insects of Britain and Western Europe*.
*Skinner, Bernard (1984). *The Colour Identification Guide to Moths of the British Isles*.

### Ligazóns externas 
*
**Fauna Europaea*
**Lepiforum e.V.*
Eijitsu shōhin

***Eijitsu shōhin*** (; "Esbozos de primavera") é unha escolma de relatos do escritor nipón Natsume Sōseki (1867-1916), publicados orixinalmente no xornal *Asahi Shimbun* durante o ano 1909.

## Contidos 
A obra está composta por 25 textos, redactados entre o 1 de xaneiro de 1909 e o 12 de marzo do mesmo ano. Están escritos como as páxinas dun diario, xa que recollen os seus pensamentos e lembranzas. Por exemplo, rememora a súa época de estudante en Londres, ou as numerosas visitas que recibiu na súa casa xa como novelista de éxito.

## Traducións 
### En castelán 
* *Misceláneas primaverales* (2013). Tradución directa do xaponés de Akira Sugiyama. Satori Ediciones. .

## Notas 
## Véxase tamén 
### Bibliografía 
* 

### Ligazóns externas 
* Texto completo en xaponés (Aozora Bunko)
Orbaizeta

**Orbaizeta** é un concello de Navarra, na comarca de Auñamendi, dentro do meiriñado de Sangüesa. 

## Demografía 
No ano 2023 contaba cunha poboación de 191 habitantes.

## Notas
Westland Wessex

O **Westland Wessex** é un desenvolvemento do Sikorsky H-34 propulsado por turbinas de construción británica. Foi desenvolvido e producido baixo licenza por Westland Aircraft (despois Westland Helicopters). Un dos principais cambios con respecto ao H-34 foi a substitución do motor de pistóns por un motor turboeixo. Os primeiros modelos estaban impulsados por un único Napier Gazelle, mentres que as aeronaves posteriores usaban un par de motores de Havilland Gnome.

O Wessex foi inicialmente producido para a Royal Navy (RN) e despois para a Royal Air Force (RAF). Tamén se fabricou un número limitado de aeronaves civís, así como unidades para a exportación. O Wessex operou como helicóptero de guerra antisubmarina e utilitario, pero é coñecido sobre todo polo seu uso como helicóptero de busca e rescate (SAR). O tipo entrou en servizo e 1961 e operou durante máis de 40 anos antes de ser retirado en 2003 no Reino Unido.

## Notas
Antonio Moresco

**Antonio Moresco**, nado en Mantua o 30 de outubro de 1947, é un escritor italiano. A súa literatura, que intenta ir para alén da posmodernidade, foi comparada coa de Franz Kafka ou Thomas Pynchon. Tamén publicou contos e literatura infantil.

Moresco organizou numerosas marchas colectivas por Italia e o resto de Europa, que son tratadas nos seus libros.

## Obra 
* *Clandestinità* ("Clandestinidade", 1993)
* *La cipolla* ("A cebola", 1995)
* *Lettere a nessuno* ("Carta a ninguén", 1997)
* *Gli esordi* ("Os comezos", 1998)
* *La visione* ("A visión", conversa con Carla Benedetti, 1999)
* *Il vulcano* ("O volcán", 1999)
* ''Storia d'amore e di specchi* ("Unha historia de amor e espellos", 2000)
* *La santa* ("A santa", 2000)
* *Canti del caos* ("Cantos do caos", 2001)
* *L'invasione* ("A invasión", 2002)
* *Canti del caos* (segunda parte, 2003)
* *Lo sbrego* (2005)
* *Scritti di viaggio, di combattimento e di sogno* ("Escritos de viaxe, de combate e de soños", 2005)
* *Zio Demostene* ("O tío Demóstenes", 2005)
* *Merda e luce* ("Merda e luz", 2007)
* *Le favole della Maria* ("As fábulas de María", 2007)
* *Zingari di merda* ("Xitanos de merda", 2008)
* *Gli incendiati* (2010)
* *La lucina* ("A pequena luz", 2013).
* *Tutto d'un fiato* ("Todo nun suspiro", 2013)
* *Fiaba d'amore* ("Fábula de amor", 2014)
* *Gli increati* ("Os increados", 2015)
* *L'addio* ("A despedida", 2016)
* *Canto di D'Arco'' ("Canto de D'Arco", 2019)
* *Canto degli alberi* ("Canto das árbores", 2020)

## Notas
Adalia bipunctata

***Adalia bipunctata***,  unha maruxiña de dúas pintas, é un coleóptero carnívoro da familia Coccinellidae, que se atopa por toda a rexión holártica. É moi común en Europa occidental e central. Tamén é nativa de América do Norte, pero declinou fortemente en moitas zonas. Con frecuencia é un insecto introducido e importado para que funcione como axente de control biolóxico de pragas de insectos.

## Taxonomía 
Esta maruxiña foi unha das moitas especies descrita orixinalmente por Carl Linné na súa obra de 1758 *Systema Naturae* (10ª edición); o seu nome orixinal era *Coccinella bipunctata*. O seu nome específico en latín *bipunctata* fai referencia ás dúas pintas que ten.

## Descrición 
*Adalia bipunctata* é un pequeno coccinélido que pode aparecer nunha grande variedade de formas vermellas e negras. Algunhas formas son similares a *Mulsantina picta*, pero as dúas manchas brancas na cabeza de *Adalia* (en contraste cunha gran rexión branca ou máis de dúas manchas que pode ter a outra especie) serven para distinguilas doadamente. Ademais *Adalia* é totalmente negra na súa superficie ventral e con patas negras, o cal axuda a desbotar outras opcións.

Esta maruxiña de dúas pintas é moi variable en moitas partes da súa área de distribución nativa. A forma máis familiar, a forma *typica* con dúas manchas negras sobre fondo vermello, é común en todas partes. Unha forma melánica que é de fondo negro con catro ou seis manchas vermellas existe tamén pero é pouco común, aínda que non rara, mentres que a forma verdadeiramente melánica *purpurea* é extremadamente rara. En América do Norte a especie mostra a maior variación, con varias formas que non aparecen noutras partes do mundo, incluíndo unha forma sen manchas, outra con catro bandas, outra con de nove a doce manchas, e unha forma con "hachura" ou "plumeado cruzado". Ademais, hai formas intermedias, como a *annulata*, pero son raras.

## Presas 
Aliméntase de áfidos e outros pequenos insectos. Porén, os soldados estériles dalgunhas colonias de áfidos, como os formadores de bugallos *Pemphigus spyrothecae*, poden intentar protexer a súa colonia loitando contra esta especie.

## Ciclo vital 
O ciclo vital desta maruxiña empeza cos ovos, que pon agrupados. *Rickettsia*, e *Spiroplasma*) que están presentes entre o 0 e o 20 % das femias, dependendo da localidade.

### Parasitismo 
A maruxiña de dúas pintas tamén porta o axente dunha infección transmitida sexualmente en Europa central e oriental. A infección é un ácaro ectoparasito da especie *Coccipolipus hippodamiae*, que se transmite entre os dous sexos durante a copulación. A infección esteriliza a femia, e nalgúns momentos do ano ata o 90 % dos adultos están infectados.

## Axente de control biolóxico de pragas 
*A. bipunctata* utilízase como un axente de control biolóxico localizado contra as pragas de áfidos en, por exemplo en invernadoiros.. Foi introducida en Australia para que fixese este labor de axente de control de pragas.

## Notas 
## Véxase tamén 
### Ligazóns externas
Mesopsocus unipunctatus

***Mesopsocus unipunctatus*** é unha especie de insecto psocóptero que se atopa no Holártico pertencente á familia dos Mesopsocidae. É un xeneralista que aparece nas pólas de árbores caducifolias e coníferas, así como en setos baixos e praderías sombreadas.

## Descrición 
Esta especie presenta unha ou dúas bandas ben visibles que atravesan o seu abdome e adoita ser cincento ou claro. O resto do corpo está erraticamente cuberto de pintas con marcas negras. Non pode voar e as súas antenas teñen case dúas veces a lonxitude do corpo. A lonxitude corporal é de 2,5-3,7 mm.

## Distribución 
Esta especie aparece frecuentemente en Gran Bretaña e Irlanda. Pode tamén atoparse en Bulgaria, Hungría, Letonia, Polonia, Romanía e Europa occidental (excepto Grecia).

Existen algunhas poboacións tamén en América do Norte, onde aparece no Canadá e nos Estados Unidos.

## Hábitat 
A especie aliméntase de árbores de varios tipos, como amieiros, freixos, faias, bidueiros, abruñeiros, cedros, sabugueiros, olmos, toxos, estripeiros, abeleiras, xenebreiros, pradairos, lárices, carballos, piñeiros, espiñeiros cervais, pradairos e teixos. Tamén se alimenta de mazás, amoras, peras, ameixas e sinforicarpos.

## Notas
Vilar, San Román, Val do Dubra

**Vilar** é un lugar da parroquia de San Román, no concello coruñés de Val do Dubra, na comarca de Santiago. Segundo o IGE, en 2023 tiña 25 habitantes (12 homes e 13 mulleres).

## Lugares e parroquias 
### Lugares de San Román 
### Parroquias de Val do Dubra 
## Notas 
## Véxase tamén 
### Outros artigos 
* Lugares de Val do Dubra
A Igrexa, Illobre, Vedra

**A Igrexa** é un lugar da parroquia de Illobre, no concello coruñés de Vedra, na comarca de Santiago. Segundo o Instituto Galego de Estatística, en 2024 estaba deshabitado.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa parroquial de Santo André de Illobre.

## Lugares e parroquias 
### Lugares de Illobre 
### Parroquias de Vedra 
## Notas 
## Véxase tamén 
### Outros artigos 
* Lugares de Vedra
Viño (homónimos)

O termo **Viño** pode referirse a:

***Viño**, bebida alcohólica que se obtén da fermentación do zume de uva ou *mosto*.

Como topónimo, pode referirse a:

;En Galiza
***A Viñoeira**, lugar da parroquia de Atios, no concello do Porriño;
***Viñogrande**, lugar da parroquia de Illobre, no concello de Vedra;
***Viñopequeno**, lugar da parroquia de Illobre, no concello de Vedra;
***Eiviño**, lugar da parroquia de Sobrán, no concello de Vilagarcía de Arousa;
***Xuviño**, lugar da parroquia de Combarro, no concello de Poio.

## Véxase tamén
### Outros artigos
Caldelas, A Ponte Ulla, Vedra

**Caldelas** é un lugar da parroquia da Ponte Ulla, no concello coruñés de Vedra, na comarca de Santiago. Segundo o IGE, en 2023 tiña 15 habitantes (8 homes e 7 mulleres).

## Lugares e parroquias 
### Lugares da Ponte Ulla 
### Parroquias de Vedra 
## Notas 
## Véxase tamén 
### Outros artigos 
* Lugares de Vedra
Westland Widgeon (helicóptero)

O **Westland Widgeon** foi un helicóptero desenvolvido polo fabricante británico Westland Aircraft como unha mellora do Westland WS-51 Dragonfly.

## Deseño e desenvolvemento 
Westland Aircraft decidiu pola súa conta facer unha mellora do helicóptero Westland WS-51 Dragonfly, que era un deseño de Sikorsky Aircraft licenciado, incrementando a capacidade da cabina e substituíndo a cabeza do rotor, as pas e a transmisión coas unidades usadas no Westland Whirlwind. Tres Dragonfly Series 1A foron convertidos a especificacións **WS-51 Series 2 Widgeon**, voando o primeiro deles o 23 de agosto de 1955. Unha desas conversións, con rexistro G-ANLW, foi o primeiro helicóptero en aterrar no heliporto de Londres o 8 de abril de1959, e despois apareceu no filme de 1971 *When Eight Bells Toll*.

En 1957 houbo un plan para coller os 24 Dragonfly que tiña o Fleet Air Arm ao estándar **Dragonfly HC.7** (como ía ser o Widgeon naval) pero o plan foi abandonado e contribuíu á decisión de deter o progreso do tipo.

## Notas
Tempada 1928/29 do Deportivo da Coruña

Durante a **tempada 1928/29** o **Deportivo da Coruña** competiu na Segunda División e no Campionato de Galicia, acadando un oitavo e un terceiro posto respectivamente.

## Persoal 
### Corpo técnico 
### Xogadores 
## Clasificacións 
### Campionato de Galicia 
### Segunda División 
## Partidos 
### Pretempada e amigables 
### Campionato de Galicia 
### Segunda División 
## Notas
Texo (homónimos)

O topónimo **Texo** pode referirse a:

;En Galiza
***Texo**, lugar da parroquia de San Fins de Sales, no concello de Vedra;
***A Texosa**, lugar da parroquia de Mañufe, no concello de Gondomar.

;Fóra de Galiza

;Na Península Ibérica
***Río Texo**, río máis longo da Península Ibérica, que atravesa na súa parte central, seguindo un rumbo leste-oeste, cunha leve inclinación cara ao suroeste.

## Véxase tamén
### Outros artigos
Disquisitiones Arithmeticae

***Disquisitiones Arithmeticae*** ("Investigacións aritméticas" en latín) é un libro de texto sobre teoría de números escrito en latín  por Carl Friedrich Gauss en 1798, cando Gauss tiña 21 anos, e publicado por primeira vez en 1801. Neste libro Gauss reuniu os resultados da teoría dos números obtidos polos matemáticos Pierre de Fermat, Leonhard Euler, Joseph-Louis Lagrange e Adrien-Marie Legendre, engadindo a eles varios resultados propios.

## Ámbito 
*Disquisitiones* aborda a teoría dos números e partes da área das matemáticas actualmente chamada teoría alxébrica de números. Porén, Gauss non recoñeceu explicitamente o concepto de grupo, fundamental na álxebra abstracta, e polo tanto non usou este termo, referíndose a el como aritmética superior. No seu prefacio describe o esquema do libro como:
: *As cuestións que investigará este volume pertencen a esa parte das matemáticas que se ocupa dos números enteiros.*

## Contido 
O libro está dividido en sete seccións:

: I. Números congruentes en xeral
: II. Congruencias de primeiro grao
: III. Residuos de potencias
: IV. Congruencias de segundo grao
: V. Formas e ecuacións de segundo grao indeterminadas
: VI. Aplicacións diversas das discusións anteriores
: VII. Ecuacións que definen seccións dun círculo.

As seccións I a III son esencialmente unha revisión de resultados anteriores, incluíndo a proba de primalidade de Fermat, o teorema de Wilson e a existencia de raíces primitivas. Aínda que poucos resultados destas primeiras seccións son orixinais, Gauss foi o primeiro matemático en reunir este material e abordalo de forma sistemática. Gauss tamén imaxinaba a importancia da propiedade de unicidade da factorización (asegurada polo teorema fundamental da aritmética, estudado por primeira vez por Euclides), que reformula e probou utilizando ferramentas matemáticas modernas.

A partir da sección IV, a maior parte da obra é orixinal. A sección IV desenvolve unha proba da lei da reciprocidade cuadrática; A sección V, que representa máis da metade do libro, realiza unha análise exhaustiva das formas cadráticas binarias e ternarias. A sección VI inclúe dúas probas de primalidade diferentes. Finalmente, o apartado VII é unha análise dos polinomios ciclotómicos, concluíndo coa exposición do criterio que determina que polígonos son construíbles, é dicir, cales se poden construír con compás e regra sen marcar.

Gauss comezou a escribir unha oitava sección sobre congruencias de alto nivel, mais morreu antes de rematala, e esta parte publicouse por separado despois da súa morte.

## Notas 
## Véxase tamén 
### Bibliografía 
*Carl Friedrich Gauss, tr. Arthur A. Clarke: *Disquisitiones Arithmeticae*, Yale University Press, 1965, ISBN 0-300-09473-6
**Disquisitiones Arithmeticae* (texto orixinal en latín)
TacSat 4

**TacSat 4**, nomeado tamén como **JWS-1**, é un satélite de comunicacións da Forza Aérea dos Estados Unidos lanzado o 27 de setembro de 2011 a bordo dun foguete Minotaur 4 desde o Complexo do Espazoporto do Pacífico - Alasca.

## Características 
TacSat 4 é un demostrador tecnolóxico de 450 kg de masa que usa o bus JSW. O satélite lanzouse para probar servizos de comunicación móbiles, transmisión de datos enviados desde sensores en terra e seguimento de forzas amigas.

## Notas 
## Véxase tamén 
### Outros artigos 
*Minotaur 4
*TacSat 2
*TacSat 3
*TacSat 6
Adalia decempunctata

***Adalia decempunctata***, a maruxiña de dez pintas, é un coleóptero carnívoro da familia Coccinellidae.

Esta foi unha das moitas especies descritas orixinalmente por Carl Linné na súa obra do século XVIII *Systema Naturae*, co nome orixinal de *Coccinella decempunctata*. O seu nome específico en latín, *decempunctata* significa 'de dez pintas', aínda que o seu número de pintas é variable.

## Variedades 
As variedades (varietas) inclúen:
* *Adalia decempunctata var. lutea *  (Rossi) 
* *Adalia decempunctata var. quattuorpunctata*   (Linnaeus) 
* *Adalia decempunctata var. octopunctata*   Müller
* *Adalia decempunctata var. lateripunctata*   Gradl. 
* *Adalia decempunctata var. humeralis*   Schaller
* *Adalia decempunctata var. guttatopunctata*   (Linnaeus) 
* *Adalia decempunctata var. decempustulata *  (Linnaeus) 
* *Adalia decempunctata var. bipustulata*   Herbst

## Distribución 
*Adalia decempunctata* é unha especie paleártica común que se atopa en Europa, Norte de África, Rusia europea, o Cáucaso, Siberia, Belarús, Ucraína, Moldova, Transcaucasia e Asia occidental.

## Descrición 
*Adalia decempunctata* pode acadar unha lonxitude corporal duns 3,5-5 mm. Esta especie é moi variable. Pode ter unha cor de fondo vermella, laranxa ou marrón e entre 0 e 12 pintas escuras elitrais, aínda que en casos raros se atoparon exemplares con máis pintas, ata 15. Teñen un corpo glabro cunha forma case redonda. As patas e antenas son xeralmente marróns ou laranxas.
A especie inclúe oito varietas, con tres formas básicas. As formas claras presentan de 5 a 7 pintas negras no pronoto e varias pintas negras nos élitros laranxa-vermellos. A forma escura é principalmente negra ou marrón, e o pronoto ten unha beira clara polos lados e a parte frontal. A forma mixta ten cor negra ou marrón nos élitros, cada un con cinco pintas laranxas ou vermellas. Ás veces estas maruxiñas non teñen pintas en absoluto.

## Bioloxía 
Aparece en bosques de frondosas do oeste de Europa, bosques caducos do leste, bosques mixtos sarmáticos e nos límites de bosques, e en parques e xardíns, páramos e nos biótopos da estepa eurasiática e estepa de Pannonia. Atópase en arbustos e árbores caducas, sobre herbas, baixo cascas de árbores, en musgos que crecen sobre árbores, en follas caídas, en matos, no cronoxilo e en solos aluviais.

A especie aliméntase de áfidos sobre árbores e arbustos. Os adultos pasan o inverno entre follas caídas e outros restos.

## Galería 

Ficheiro:Adalia decempunctata (10-spot ladybird) - f. decempunctata - Flickr - S. Rae (3).jpg|*Adalia decempunctata decempunctata*
Ficheiro: 10-spot ladybird (Adalia decempunctata) Cumnor.jpg|*Adalia decempunctata var. bipustulata*
Ficheiro:10-spot ladybird (RL) (26753783571).jpg|*Adalia decempunctata var. octopunctata*
Ficheiro:10-spot Ladybird. Adalia 10-punctata - Flickr - gailhampshire.jpg|*Adalia decempunctata var. guttatopunctata*
Ficheiro:Adalia decempunctata (2007-03-31).jpg|Variante negra
Ficheiro:Adalia decempunctata (2007-03-11).jpg|Forma pouco común
Ficheiro: Coccinellidae - Adalia decempunctata.JPG|Forma pouco común
Ficheiro:Adalia decempunctata 19.JPG|Forma pouco común

## Notas
Cima de Vila, Caión, A Laracha

**Cima de Vila** é un lugar da parroquia de Caión no concello coruñés da Laracha, na comarca de Bergantiños. Segundo o Instituto Galego de Estatística, en 2024 tiña 13 habitantes (6 homes e 7 mulleres).

## Lugares e parroquias 
### Lugares de Caión 
### Parroquias da Laracha 
## Notas 
## Véxase tamén 
### Outros artigos 
* Lugares da Laracha
TacSat 6

**TacSat 6** é un satélite de comunicacións experimental da Forza Aérea dos Estados Unidos lanzado o 6 de decembro de 2013 a bordo dun foguete Atlas 5 desde a Base Vandenberg da Forza Aérea.

## Características 
TacSat 6 é un demostrador tecnolóxico de 5 kg de masa de tipo CubeSat de 3U. O satélite lanzouse para demostrar as capacidades de comunicación de nanosatélites.

## Notas 
## Véxase tamén 
### Outros artigos 
*Atlas 5
*TacSat 2
*TacSat 3
*TacSat 4
Emydocephalus annulatus

***Emydocephalus annulatus*** é unha  especie de serpe mariña Etimoloxicamente o nome científico desta serpe significa 'cabeza de tartaruga anelada'.

## Descrición 
É unha serpe de tamaño medio, delgado e de cabeza roma e varía en cor. Un exemplar pode mostrar só unha cor ou pode ter padróns bandeados de branco e amarelo con aneis escuros. As escamas da parte superior da cabeza son grandes, regulares e enteiras. A escama rostral na punta do fociño é cónica e a segunda das tres escamas supralabiais é a máis grande. O corpo ten de 15 a 17 ringleiras de escamas lisas solapadas. Ten 125–145 escamas ventrais, unha soa escama anal e 20–33 escamas subcaudais individuais. Pode medrar ata os 103 cm de lonxitude.

Como nesta especie se dan casos de melanismo, algúns estudos suxeriron que os individuos melánicos eran máis frecuentes en zonas contaminadas e que poderían acumular e eliminar metais traza tóxicos nas escamas da pel durante a muda. (Ver tamén melanismo industrial).

## Hábitos alimenticios 
Curiosamente, *Emydocephalus* é a única serpe mariña que non posúe dentes palatais. Canto máis grande é a serpe, máis probable é que se alimente de ovos de damiselas, que están en áreas expostas, en vez de ovos de blenios e gobios, que son depositados en fisuras estreitas. 

A estatexia de alimentación de *Emydocephalus* foi comparada coa dun mamífero pastador. Este método atípico de alimentarse é proba dunha gran radiación adaptativa de serpes.

## Hábitos de apareamento 
As serpes terrestres usan feromonas para localizar posibles parellas sexuais, e un macho a miúdo rastrea o cheiro da femia a grandes distancias. Porén, isto non é posible no ambiente acuático desta serpe mariña. En vez diso, *E. annulatus* usa pistas visuais para buscar parella. Entre estas están o tamaño, o movemento e o padrón de cor do obxecto que atrae a súa atención.

Estas serpes mariñas son sexualmente dimórficas: as femias desta especie son máis grandes que os machos, e a rugosidade das escamas é tamén moito maior en machos que en femias.

## Conservación 
En anos recentes, informouse dun declive sostido nas poboacións arredor do atol de Nova Caledonia. En 2003, uns voluntarios enxergaron unha media de máis de seis serpes por día nun arrecife de coral protexido facendo mergullo a pulmón libre no atol, o cal diminuíu a menos de 2 por día en 2011. En 2006, fixéronse estudos similares no arrecife Ashmore no norte de Australia que mostraron tamén un declive na poboación. A causa do declive é pouco clara en ambos os casos, aínda que os autores de ambos estudos atribuíano á interferencia humana, degradación do hábitat debido ao turismo, branqueamento do coral e complexidade do hábitat e da dieta.

## Notas 
## Véxase tamén 
### Bibliografía 
*Krefft G. 1869. *The Snakes of Australia; An Illustrative and Descriptive Catalogue of All the Known Species*. Sydney: Thomas Richards, Government Printer. xv + 100 pp. + Plates I-XII. (*Emydocephalus annulatus*, new species, p.&nbsp;92).
A Estrada, Lemaio, A Laracha

**A Estrada** é un lugar da parroquia de Lemaio no concello coruñés da Laracha, na comarca de Bergantiños.
## Toponimia
O topónimo **A Estrada** débese a que o lugar naceu arredor da estrada que une A Coruña e Cee (C-552, actual AC-552).

## Lugares e parroquias 
### Lugares de Lemaio 
### Parroquias da Laracha 
## Notas 
## Véxase tamén 
### Outros artigos 
* Lugares da Laracha
Tunete

***Tunete*** é un filme moldovo de 2023 dirixido e escrito por Ioane Bobeica. Foi escollido como candidato de Moldova para o Óscar ó mellor filme internacional na 96ª edición dos premios, mais finalmente non foi nomeado.

## Personaxes 
* Anatol Mirzenco como Iacob
* Tincuta Josan como Zinca
* Grigore Bechet como Vlad
* Nicolae Cernomaz como Victor
* Olesea Svecla como Elena
* Andrei Golban como Primarul
* Daniel Brinza como Petru
* Mihaela Strâmbeanu como Mama Zincai
* Boris Cremene como Pavel
* Marin Madan como Politistul

## Notas 
## Véxase tamén 
### Outros artigos 
* Filmes de Moldova propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Canicova, San Miguel de Sarandón, Vedra

**Canicova** é un lugar da parroquia de San Miguel de Sarandón, no concello coruñés de Vedra, na comarca de Santiago. Segundo o IGE, en 2023 tiña un habitante (un home).

Está situado xunto a Canicova (San Mamede de Ribadulla).

## Lugares e parroquias 
### Lugares de San Miguel de Sarandón 
### Parroquias de Vedra 
## Notas 
## Véxase tamén 
### Outros artigos 
* Lugares de Vedra
Buxeiros

Como topónimo **Buxeiros** pode referirse a:

;En Galiza
***Buxeiros de Abaixo**, lugar da parroquia de San Pedro de Sarandón, no concello de Vedra;
***Buxeiros de Arriba**, lugar da parroquia de San Pedro de Sarandón, no concello de Vedra.
O Outeiro, Soandres, A Laracha

**O Outeiro** é un lugar da parroquia de Soandres no concello coruñés da Laracha, na comarca de Bergantiños.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Soandres 
### Parroquias da Laracha 
## Notas 
## Véxase tamén 
### Outros artigos 
* Lugares da Laracha
Xiang Xiu

**Xiang Xiu** (chinés tradicional e simplificado: 向秀; *pinyin*: Xiàng Xiù; Wide-Giles: Hsiang4-hsiu4), nado no condado de Huai (actual Henan) no 227 e finado no 272, nome de cortesía Zi Qi, foi un dos Sete Sabios da Fraga de Bambú.

## Traxectoria 
A Xiang Xiu gustáballe estudar, especialmente os clásicos daoístas como Laozi ou Zhuangzi. Shan Tao escoitouno debater sobre o *Zhuangzi*, e acabaron facéndose amigos. Foi Shan Tao quen lle presentou a Ji Kang e Ruan Ji, cos que se recluíu nas montañas de Shanyang. Con eles, estaba tamén o erudito Lu An.

Hai dous teorías sobre a vida de Xiang Xiu antes do pasamento de Ji Kang. Segundo o *Jin shu*, traballou coma funcionario dunha administración local. Pola outra banda, o *Taiping yulan* asegura que non sostivo ningún cargo oficial, 

Arredor do 264, Ji Kang e Lu An foron asasinados polo funcionario Sima Zhao. Xiang Xiu viaxou até Luoyang, convocado polo rei de Wen. Sima Zhao tentou ridiculizalo, mais o monarca de Wen quedou impresionado pola súa autodisciplina de reclusión.

Xiang Xiu obtivo un posto de funcionario nun xulgado local, mais a tradición asegura que non fixo nada, optando pola vía do *wuwei* propugnada polo daoísmo. Faleceu no 272.

## Obra 
O seu pensamento inscríbese na escola coñecida como Xuanxue ou neodaoísmo, que mesturaba elementos dos clásicos daoístas con ideas do confucianismo. Xiang Xiu defendeu unha ontoloxía da autocreación e autotransformación de todas as cousas. Atribúeselle un comentario sobre o *Zhuangzi*, que influíu no traballo do seu contemporáneo Guo Xiang (252-312).

## Notas 
## Véxase tamén 
### Bibliografía 
*